פירוש נוסף ערך זה עוסק בחברת עיצוב בגדי גלישה. אם התכוונתם לדמות קומיקס מבית מארוול קומיקס, ראו קוויקסילבר (קומיקס).

**קוויקסילבר** (באנגלית: **Quiksilver**) היא אחת מיצרניות אופנת גלישת הגלים והספורט האתגרי הגדולות בעולם. היא נוסדה בשנת 1969 בבלס ביץ', ויקטוריה, אוסטרליה וכיום ממוקמת בהנטינגטון ביץ', קליפורניה, ארצות הברית.

היסטוריה
--------

ב-1969, החל אלן גרין, אחד משני המייסדים של החברה (עם ג'ון לאו), לעבוד על אבטיפוס לסוג חדש של גלשן, קצר בהרבה משהיה נהוג באותם ימים שזכה להצלחה. שנה לאחר מכן כבר נפתחה החנות הראשונה של החברה, בהמשך החלו השניים לשווק גם אופנה לגולשי גלים. ב-1974 החלה החברה לראשונה לשווק את תוצתרה מחוץ לאוסטרליה לחנות בהוואי.

באפריל 1990 הונפקה החברה בבורסה לניירות ערך בניו יורק.

ב-2001 רכשה את מותג האופנה של רוכב הסקייטבורדר טוני הוק. ב-2014 מכרה אותו.

ב-2005 רכשה את חברת רוסיניול הצרפתית, יצרנית ציוד הסקי הגדולה בעולם.

בספטמבר 2015, לאחר שאיבדה 79% משווי השוק שלה, עתרה לבית משפט להעניק לה מעמד של פושטת-רגל. גרעין השליטה בחברה נמכר לקרן אוקטרי קפיטל מנג'מנט (Oaktree Capital Management). החברה עברה לבעלות Authentic Brands Group

ב-2018 רכשה את מותג הגלישה המתחרה, "בילבונג".

פעילות
------

סמליל קו הרוקסי
קוויקסילבר מתפעלת בסביבות 150 חנויות בערים מרכזיות באוסטרליה, ניו זילנד והאוקיינוס השקט, אירופה, צפון ודרום אמריקה, אסיה ואפריקה. מוצריה נמכרים גם בחנויות אחרות ברחבי העולם. בנוסף, החברה מתפעלת כמה חנויות נפרדות המוכרות רק מוצרים מקו רוקסי.

שם החברה הוא שיבוש של איות המילה Quicksilver שהיא שם ארכאי באנגלית למתכת הכספית. סמליל החברה נעשה בהשראת גילוף העץ של האמן היפני הוקוסיי, הגל הגדול בסמוך לקאנאגאווה, המורכב מגל גדול והר בתוכו, על רקע אדום.

קוויקסילבר נותנת חסות לכ-500 גולשי גלים חובבניים ומקצועיים, מחליקי סנואובורד, גולשי סקי ומחליקי סקייטבורד. ביניהם גולש הגלים קלי סלייטר ומחליק הסקייטבורד טוני הוק. בנוסף, לחברה זכויות על טורנירי גלישת הגלים "קוויקסילבר פרו" בצרפת ובגולד קוסט שבאוסטרליה.

### פעילות בישראל

המותג החל לפעול בישראל בשנת 1997 באמצעות זכיין מקומי, שהפעיל חנויות של המותג בקניון עזריאלי בתל אביב, בקניון השרון בנתניה, ובתך סניפי רשת מגה ספורט. אחר כך עבר יוצג המותג בישראל לקבוצת סקאל, שהפעילה חנויות של המותג בקניון ארנה, בקניון רמת אביב, בשדרה השביעית באר שבע ובאילת. אחר כך עבר הזיכיון לחברת "בילי האוס" שמאז 2019 נמצאה בבעלות קבוצת פוקס-ויזל.

רוקסי
-----

**רוקסי** (**Roxy**) הוא מותג של החברה המייצג ביגוד, אביזרים וציוד גלישה, המיועד לנשים ונערות. הביגוד מעוצב בעיקר בבריטניה על ידי אליס וסט ושאר צוות רוקסי. לוגו המותג מורכב משני העתקים של הלוגו של קוויקסילבר, כאשר אחד מהם משתקף, ושניהם ביחד יוצרים צורה של לב. הרעיון המקורי מאחורי יצירת המותג היה יצירת ביגוד והנעלה לנשים ונערות העוסקות בספורט אתגרי, על מנת שלא תצטרכנה ללבוש ביגוד גברי בזמן העיסוק בספורט.

קישורים חיצוניים
----------------

ויקישיתוף מדיה וקבצים בנושא **קוויקסילבר** בוויקישיתוף
* אתר האינטרנט הרשמי של קוויקסילבר
* אתר האינטרנט הרשמי של רוקסי
* אתר האינטרנט הרשמי של חברת הבת נעלי DC
* קוויקסילבר, ברשת החברתית פייסבוק

* קוויקסילבר, ברשת החברתית אקס (טוויטר)

* קוויקסילבר, ברשת החברתית אינסטגרם

* קוויקסילבר, סרטונים בערוץ היוטיוב
* החיפושים הופסקו: מנכ"ל קוויקסילבר נעלם בים, באתר ynet, 31 בינואר 2018

הערות שוליים
------------

1. 1 2 3 4  דרור רייך, המשקיעים בקוויקסילבר לא עלו על הגל הנכון, באתר TheMarker‏, 7 באפריל 2013
2. 1 2  אד איי, ‏הביץ' בוייז - קוויקסילבר ממנפת את שיגעון הגלישה, באתר גלובס, 8 ביולי 2003
3. ↑  Arnold J. Karr, WWD, WWD, ‏13 בינואר 2014
4. ↑  ליאון איצקר, יצרנית ציוד וביגוד הגלישה קוויקסילבר רוכשת את רוסיניול הצרפתית - יצרנית ציוד הסקי הגדולה בעולם, באתר TheMarker‏, 22 במרץ 2005
5. ↑  שירות גלובס, ‏יצרנית בגדי הגולשים קוויקסילבר הגישה בקשה לפשיטת-רגל, באתר גלובס, 9 בספטמבר 2015
6. ↑  שירות כלכליסט, לידיעת הגולשים: קוויקסילבר קנתה את המתחרה בילבונג - לפי שווי של 155 מיליון דולר, באתר כלכליסט, 7 בינואר 2018
7. ↑  עוד חנויות ברמת אביב וקניון השלום הושכרו ב-80-75 דולר למ"ר לחודש, באתר גלובס, 21 ביולי 1997
8. ↑  קוויקסילבר תשלם 47 דולר למ"ר בנתניה, באתר גלובס, 28 ביולי 1997
9. ↑  קוויק סילבר פותחת "חנות בתוך חנות" ברשת מגה ספורט, באתר גלובס, 11 במרץ 1997
10. ↑  סיון קלינגבייל, חברת VHS של חיים סקאל תפתח מתחם קניות במנהטן בהשקעה של יותר מ-25 מ' ד', באתר TheMarker‏, 17 ביולי 2003
11. ↑  אפרת אדיר, קבוצת סקאל משיקה סניפי דגל למותג קוויקסילוור בהשקעה של כ-7.5 מיליון דולר, באתר TheMarker‏, 26 בפברואר 2008
12. ↑  שני מוזס, ‏פוקס משתלטת על בילבונג ישראל: תשלם 24 מיליון שקל עבור רכישת 50% ממניות השותפה, באתר גלובס, 13 ביוני 2019

  


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb155167338 (data)
* SUDOC: 11947090X
* VIAF: 148172621
* WorldCat: viaf-148172621

 |